Държавен вестник, бр. 39, 2008 г., стр. 25

Б Р О Й  39
Д Ъ Р Ж А В Е Н   В Е С Т Н И К
С Т Р .  25
4. насърчаване включването на местното
население в разработването и бъдещото прила-
гане на стратегиите за местно развитие.
Чл. 2. Мярката се прилага в селските райони
на страната, определени в приложение № 1.
Г л а в а  в т о р а
УСЛОВИЯ ЗА ПРЕДОСТАВЯНЕ НА
БЕЗВЪЗМЕЗДНА ФИНАНСОВА
ПОМОЩ
Раздел I
Обхват на дейностите
Чл. 3. (1) Финансовата помощ се предоставя
за осъществяване на следните дейности:
1. проучвания в селските райони (територи-
ални, социално-икономически анализи и др.)
за целите на подготовката на стратегията за
местно развитие; изграждане на бази данни;
2. обучение, придобиване на умения, техни-
ческо и финансово обезпечаване (заплати, въз-
награждения на експерти и др.) за състава/еки-
па, ангажиран в подготовката на стратегията за
местно развитие;
3.  обучение на местни лидери за подхода
ЛИДЕР;
4. учебни посещения за представители на
потенциалните Местни инициативни групи
(МИГ) или за представители на МИГ от други-
те страни—членки на Европейския съюз, за
придобиване на практически знания за това, как
се разработва и прилага стратегията за местно
развитие;
5. работни групи и информационни събития
за окуражаване на активното участие на насе-
лението в процеса за местно развитие;
6.  информация, събития и семинари за ин-
формиране на местното население за предсто-
ящата покана за избор на МИГ по подхода
ЛИДЕР от ПРСР и за дискутиране и популяри-
зиране на предложената стратегия за местно
развитие;
7. разработване и издаване на информаци-
онни материали, необходими за подготовката
и публичността на подготвяния проект на стра-
тегия за местно развитие;
8.  подготовка на формуляра и документите
за кандидатстване на МИГ по покани  за избор
на местни инициативни групи, провеждан от
Министерството на земеделието и продоволст-
вието (МЗП).
(2) Финансова помощ не се предоставя за
дейности, извършени преди началната и след
крайната дата на проекта, определени в догово-
ра за предоставяне на финансовата помощ.
Раздел II
Финансови условия
Чл. 4. Финансовата помощ е в размер 100 %
от общите допустими разходи, свързани с дей-
ностите, посочени в чл. 3, ал. 1.
Чл. 5. (1) Минималният размер на предоста-
вяната безвъзмездна финансова помощ  за един
проект е левовата равностойност на 10 000 евро,
а максималният е левовата равностойност на
100 000 евро.
(2) Един кандидат може да бъде подпомаган
в рамките на един или няколко проекта, одоб-
рени по реда на тази наредба, до максималната
обща стойност на финансовата помощ—лево-
вата равностойност на 100 000 евро, за една и
съща  територия.
(3) За подпомагане на нов проект по реда на
тази наредба се кандидатства след изпълнение
и отчитане на предходния проект.
Чл. 6. (1) Финансовата помощ се изплаща на
части за възстановяване на направени допусти-
ми разходи съгласно одобрения бюджет на про-
екта и в размерите и сроковете, посочени в
договора за подпомагане.
(2) Финансовата помощ се изплаща най-
малко на две и най-много на 4 части, като пос-
ледното плащане е окончателно и се извършва
след приключването на проекта.
(3) Датата на първото искане за плащане не
може да бъде по-рано от 1 месец след начална-
та дата на проекта.
(4) Общият размер на отделните плащания
преди окончателното не може да надхвърля 80 %
от стойността на допустимите разходи по про-
екта.
(5) Размерът на всяко отделно плащане не
може да бъде по-малък от 10 % от стойността
на допустимите разходи по проекта.
Раздел III
Изисквания към кандидатите
Чл. 7. (1) За подпомагане по реда на тази
наредба могат да кандидатстват:
1. общини от селските райони, съгласно при-
ложение № 1;
2. юридически лица с нестопанска цел;
3. юридически лица, регистрирани по Тър-
говския закон и Закона за кооперациите, чийто
предмет на дейност е свързан с дейностите по
чл. 3, ал. 1.
(2) Кандидатът и неговите партньори тряб-
ва да  имат адрес на управление на територията
на селския район, в който ще се развива подпо-
маганият проект.
(3) Когато кандидатът е лице по ал. 1, т. 2 и
3, трябва да отговаря на следните условия:
1. да няма изискуеми задължения към Дър-
жавен фонд “Земеделие”;
2. да не е в открито производство по несъс-
тоятелност или да не е обявен в несъстоятел-
ност;
3. да не е в производство по ликвидация;
4. да няма изискуеми публични задължения
към държавата.
 (4) Кандидатът и/или неговите партньори
трябва да имат предишен опит (поне един про-
ект за последните три години) в проекти, осъ-
ществявани чрез  партньорство.